ডেমরা থানার সারুলিয়া রানী মহল সিনেমা হলের  পাশে জনৈক সোনা মিয়ার ৪ তলা ভবনের দোতলার বাসিন্দা ব্যবসায়ী মকবুল হোসেন। নিহত রিনার খালা শেফালী বেগম জানান, দুপুরে কলিংবেল বাজালে গৃহকর্ত্রী রিনা (২৮) দরজা খোলেন। মুখোশধারী ৪ ডাকাত ফ্ল্যাটে ঢুকেই শিশুকন্যা মুক্তাকে জিম্মি করে হাত-পা ও মুখ বেঁধে ফেলে। তারা রিনার হা-পা বাঁধার পর মুখ বাঁধতে চাইলে তিনি চিত্কার করতে চেষ্টা করেন। ডাকাতরা তার মুখ চেপে ধরে বুকের বাম পাশে ও শরীরের বিভিন্ন স্থানে কোপায়। এতে রিনা নিস্তেজ হয়ে পড়েন। মুখোশধারী ডাকাতরা আলমারি ভেঙে স্বর্ণালঙ্কার, টাকা ও মোবাইল ফোন নিয়ে চলে যায়। রিনা  বেগমের অচেতন দেহ উদ্ধার করে ঢাকা মেডিকেল কলেজ হাসপাতালে নেয়ার পর কর্তব্যরত ডাক্তার তাকে মৃত ঘোষণা করেন। লাশ ময়নাতদন্তের জন্য মর্গে পাঠানো হয়েছে।